## Pravilnik o izmjenama i dopunama Pravilnika o obaveznom atestiranju penjalica za drvene stupove za vodove i o uvjetima kojima moraju udovoljavati organizacije udruženog rada ovlaštene za atestiranje tih proizvoda

### NN 1/2001 (5.1.2001.), Pravilnik o izmjenama i dopunama Pravilnika o obaveznom atestiranju penjalica za drvene stupove za vodove i o uvjetima kojima moraju udovoljavati organizacije udruženog rada ovlaštene za atestiranje tih proizvoda

# DRŽAVNI ZAVOD ZA NORMIZACIJU I MJERITELJSTVO

8

Na teme­lju članka 5. stavka 2., članka 13. stavka 2., članka 17. stavka
2. i članka 23. stavka 4. Zakona o normizaciji (»Narod­ne novine«, broj 55/96),
ravnate­lj Državnog zavoda za normizaciju i mjerite­ljstvo donosi

## PRAVILNIK

### O IZMJENAMA I DOPUNAMA PRAVILNIKA O OBAVEZNOM ATESTIRANJU PENJALICA ZA DRVENE STUPOVE ZA VODOVE I O UVJETIMA KOJIMA MORAJU UDOVOLJAVATI ORGANIZACIJE UDRUŽENOG RADA OVLAŠTENE ZA ATESTIRANJE TIH PROIZVODA

Članak 1.

U Pravilniku o obaveznom atestira­nju pe­njalica za drvene stupove za
vodove i o uvjetima kojima moraju udovo­ljavati organizacije udruženog rada
ovlaštene za atestira­nje tih proizvoda (»Službeni list«, broj 67/89), članak
2. mije­nja se i glasi:

»Članak 2.

Postupak potvrđiva­nja proizvoda iz članka 1. pravilnika provodi se za
proizvode iz domaće proizvod­nje i iz uvoza na način da se potvrđuje tip
proizvoda uz kontrolu usklađenosti proizvoda s tipom.«

Članak 2.

Članak 8. mije­nja se i glasi:

»Članak 8.

Potvrda o sukladnosti izdaje se za svaki tip pe­njalica.

Pe­njalicu za koju je izdana potvrda o sukladnosti proizvođač odnosno
uvoznik označuje potvrdbenim znakom.

Označava­nje potvrdbenim znakom obav­lja se utiskiva­njem, na­ljepnicom
ili privjesnicom, pri čemu veličina B iz Pravilnika o izgledu i upotrebi
potvrdbenog (certifikacijskog) znaka (»Narodne novine«, broj 88/98, 165/98 i
8/99) iznosi 15 mm do 30 mm.«

Članak 3.

U članku 9., iza točke b) dodaje se točka c) koja glasi:

»c) Provjeru osposob­ljenosti i nadzor nad ovlaštenom pravnom osobom za
potvrđiva­nje proizvoda provodi Državni zavod za normizaciju i mjerite­ljstvo
prema kriterijima norme HRN EN 45001:1996., ako u ovom pravilniku nije drukčije
propisano.«

Članak 4.

Iza članka 10. dodaju se novi članci 10.a i 10.b koji glase:

»Članak 10.a

Rješe­nja o ovlašte­nju pravnih osoba donesena prije stupa­nja na snagu
ovog pravilnika ostaju na snazi dvanaest mjeseci od dana stupa­nja na snagu
ovoga pravilnika.

Ovlaštene pravne osobe moraju u roku iz stavka 1. ovoga članka zadovo­ljiti
sve uvjete iz članka 9. pravilnika.

Članak 10.b

U cijelome tekstu Pravilnika o obaveznom atestira­nju pe­njalica za
drvene stupove za vodove i o uvjetima kojima moraju udovo­ljavati organizacije
udruženog rada ovlaštene za atestira­nje tih proizvoda, riječ »atestira­nje«
zamje­njuje se riječju »potvrđiva­nje«, riječ »atest« zamje­njuje se riječima
»potvrda o sukladnosti«, riječ »standard« zamje­njuje riječ »norma«, riječi
»jugoslavenski standard« zamje­njuje »hrvatska norma«, oznaku »JUS« zamje­njuje
oznaka »HRN«, riječi »organizacija udruženog rada ovlaštena za atestira­nje«
zamje­njuje se riječima »ovlaštena pravna osoba za potvrđiva­nje«, a riječi
»Savezni zavod za standardizaciju« zamje­njuje se riječima »Državni zavod za
normizaciju i mjerite­ljstvo«, u odgovarajućemu rodu i padežu.«

Članak 5.

Ovaj pravilnik stupa na snagu osmoga dana od dana objave u »Narodnim
novinama«.

Klasa: 011-02/00-02/30
Urbroj: 558-04/9-00-1
Zagreb, 6. prosinca 2000.

Ravnate­lj
Državnog zavoda za normizaciju
i mjerite­ljstvo
**dr. sc. Jakša Topić, dipl. ing.,** v. r.

if !supportEmptyParas endif

Pravilnik, NN 1/2001-8